L'Institut Tecnològic de l'Energia (ITE) s'adhereix al Pacte Local de Paterna per la Innovació
23/01/2020

# L'Institut Tecnològic de l'Energia (ITE) s'adhereix al Pacte Local de Paterna per la Innovació

[![L'Institut Tecnològic de l'Energia (ITE) s'adhereix al Pacte Local de Paterna per la Innovació](/images/noticias/2020/01/firma-ite.jpg)](/images/noticias/2020/01/firma-ite.jpg)

23.01.2020

L'Institut Tecnològic se suma a les més de vint entitats que ja formen part del Pacte Local

L'Institut Tecnològic de l'Energia (ITE) ha subscrit un acord d'adhesió al Pacte Local de Paterna per la Innovació, iniciativa amb la qual el consistori pretén fer de [l'innovació el motor de desenvolupament econòmic i social del municipi](/ca/actualitat/noticies/l-alcalde-de-paterna-recull-la-distincio-de-ciutat-de-la-ciencia-i-la-innovacio.html "Paterna recull la distinció de Ciutat de la Ciència i la Innovació").  
  
L'Alcalde de Paterna, Juan Antonio Sagredo i la Directora del ITE, Marta Pellicer, acompanyada del Director de Relacions Institucionals, Ignacio Casado, van ser els encarregats de signar aquest conveni mitjançant el qual el ITE [passa a formar part activa de l'ampli grup d'agents de l'ecosistema local d'innovació que ja formen part de Pacte Local](/es/actualidad/noticias/un-total-de-18-entidades-suscriben-el-pacto-local-de-paterna-por-la-innovacion.html).  
  
Durant l'acte de la signatura, Sagredo va manifestar l'interés de comptar amb un centre tan reconegut com el ITE, “amb una àmplia experiència en el desenvolupament de projectes d'innovació que permetrà entre moltes altres coses impulsar el pla d'actuació que està elaborant l'Ajuntament i que té entre objectius millorar l'eficiència energètica del municipi”.  
  
A més, el primer edil també va avançar la intenció del consistori de signar convenis de col·laboració per a fomentar projectes desenvolupats per l'Institut Tecnològic com el “Surpull Mall”, una plataforma web e-commerce orientada a gestionar la comercialització sostenible d'excedents industrials i serveis associats entre empreses generadores i demandants d'excedent.  
  
“La multisectoralidad de les activitats industrials del nostre municipi afavoreix la introducció d'aquest nou model de negoci, basat en l'Economia Circular, i alineat amb les estratègies europees en producció sostenible i economia circular”, va destacar Sagredo.  
  
Per part seua, la Directora del ITE, Marta Pellicer, va declarar la seua intenció de contribuir a les sinergies entre empreses de la localitat, posant al seu servei l'ampli catàleg de capacitats d'I+D i innovació, serveis avançats, assajos de laboratori i formació especialitzada que ofereix el centre.  
  
Finalment, durant la signatura també es van valorar les potencials línies de col·laboració entre les quals destaquen l'assumpció del compromís voluntari de reduir les emissions de CO₂ en un 40% abans de 2030, l'ús de fonts d'energia renovable i el desenvolupament de mesures per a adaptar-se a les conseqüències del canvi climàtic, en el marc del Pacte d'Alcaldies per l'Energia i el Clima d'Europa 2030, del qual forma part Paterna, municipi que es troba immers en el desenvolupament d'una Estratègia Municipal de Desenvolupament Urbà Sostenible i Integrat, a través del Projecte Actua finançat pel FEDER.